ΚΑΝΟΝΙΣΜΟΣ (ΕΚ) αριθ. 1137/98 ΤΗΣ ΕΠΙΤΡΟΠΗΣ της 29ης Μαΐου 1998 για την υιοθέτηση ενός μέτρου διασφαλίσεως που εφαρμόζεται στις εισαγωγές σκόρδων που κατάγονται από την Κίνα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών (1), όπως τροποποιήθηκε από τον κανονισμό (ΕΚ) αριθ. 2520/97 της Επιτροπής (2), και ιδίως το άρθρο 37 παράγραφος 2,

Εκτιμώντας:

ότι κατ' εφαρμογή του κανονισμού (ΕΟΚ) αριθ. 1859/93 της Επιτροπής, της 12ης Ιουλίου 1993, για την εφαρμογή των πιστοποιητικών εισαγωγής για τα σκόρδα που εισάγονται από τρίτες χώρες (3), όπως τροποποιήθηκε από τον κανονισμό (ΕΚ) αριθ. 1662/97 (4), η θέση σε ελεύθερη κυκλοφορία στην Κοινότητα σκόρδων που εισάγονται από τρίτες χώρες προϋποθέτει την προσκόμιση πιστοποιητικού εισαγωγής 7

ότι, η Γαλλία και η Ισπανία ζήτησαν από την Επιτροπή, αντίστοιχα, την 1η και την 6η Απριλίου 1998, να λάβει μέτρα διασφαλίσεως έναντι των εισαγωγών σκόρδων 7

ότι από το 1993, η Επιτροπή διαπίστωσε μεγάλη αύξηση των εισαγωγών σκόρδων που κατάγονται από την Κίνα σε σχέση με τα προηγούμενα έτη 7 ότι, λαμβάνοντας υπόψη την τιμή τους, η συνέχιση των εισαγωγών αυτών θα μπορούσε να δημιουργήσει σοβαρές διαταραχές στην κοινοτική αγορά από τις οποίες θα ήταν δυνατόν να διακυβευτούν οι στόχοι του άρθρου 39 της συνθήκης ΕΚ, και ιδίως να ζημιωθούν οι κοινοτικοί παραγωγοί 7 ότι, κατά συνέπεια, με τον κανονισμό (ΕΚ) αριθ. 1213/94 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2815/94 (6), η Επιτροπή έλαβε μέτρο διασφαλίσεως που περιορίζει σε ορισμένη μηνιαία ποσότητα την έκδοση πιστοποιητικών εισαγωγής για σκόρδα που κατάγονται από την Κίνα για την περίοδο εμπορίας 1994/1995 7 ότι το μέτρο αυτό εφαρμόστηκε εκ νέου από τον κανονισμό (ΕΚ) αριθ. 1153/95 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2944/95 (8) για την περίοδο εμπορίας από 1ης Ιουνίου 1995 έως 31ης Μαΐου 1996, από τον κανονισμό (ΕΚ) αριθ. 885/96 της Επιτροπής (9), για την περίοδο από 1ης Ιουνίου 1996 έως 31ης Μαΐου 1997, και από τον κανονισμό (ΕΚ) αριθ. 903/97 της Επιτροπής (10) για την περίοδο από 1ης Ιουνίου 1997 έως 31ης Μαΐου 1998 7

ότι, κάθε μήνα, οι αιτήσεις χορηγήσεως πιστοποιητικών εισαγωγής σκόρδων που κατάγονται από την Κίνα ξεπέρασαν κατά πολύ την μηνιαία ποσότητα που καθορίστηκε από τον κανονισμό (ΕΚ) αριθ. 903/97 7 ότι, ακόμα περισσότερο, ο μεγάλος αριθμός των αιτήσεων που υποβάλλονται κατά την πρώτη ημέρα κάθε μηνιαίας περιόδου οδήγησε κατά τη διάρκεια όλης της εν λόγω περιόδου στην έκδοση πιστοποιητικών εισαγωγής για ποσότητες κάτω του 1 % των αιτήσεων που υποβλήθηκαν και στην απόρριψη όλων των άλλων αιτήσεων που υποβλήθηκαν αργότερα 7 ότι, από αυτή τη συστηματική υπέρβαση, αποδεικνύεται ότι η πίεση στον εν λόγω τομέα συνεχίζεται και ότι, λόγω απουσίας των μέτρων διασφαλίσεως, η κοινοτική αγορά σκόρδων θα διαταραχθεί σοβαρά από τις μαζικές εισαγωγές που προέρχονται από την Κίνα 7 ότι κρίνεται, επομένως, απαραίτητο να ανανεωθεί το μέτρο διασφαλίσεως που εφαρμόζεται στα σκόρδα καταγωγής Κίνας 7

ότι πρέπει να περιοριστεί η έκδοση πιστοποιητικών εισαγωγής σε ορισμένη περιοδική ποσότητα, από την 1η Ιουνίου 1998 και έως την 31η Μαΐου 1999 και να ανασταλεί η έκδοση αυτή μόλις οι εισαγωγές φθάσουν σε αυτή την ποσότητα 7

ότι πρέπει να καθοριστούν ορισμένα κριτήρια όσον αφορά το καταστατικό αυτών οι οποίοι υποβάλλουν αιτήσεις και τη χρήση των χορηγούμενων πιστοποιητικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο από την 1η Ιουνίου 1998 έως τις 31 Μαΐου 1999, τα πιστοποιητικά εισαγωγής για τα σκόρδα (κωδικός ΣΟ 0703 20 00) που κατάγονται από την Κίνα εκδίδονται μέχρι ποσότητας 12 000 τόνων εντός του ορίου μίας ανώτατης ποσότητας για κάθε περίοδο που αναγράφεται στο παράρτημα και σύμφωνα με τους όρους του παρόντος κανονισμού.

2. Για κάθε περίοδο, η ανώτατη ποσότητα που αναφέρεται στην παράγραφο 1 ισούται με άθροισμα:

α) της ποσότητας που αναγράφεται στο παράρτημα 7

β) των ποσοτήτων που δεν ζητήθηκαν για την προηγούμενη περίοδο

και

γ) των μη χρησιμοποιηθεισών ποσοτήτων, για τις οποίες η Επιτροπή έχει ενημερωθεί από πιστοποιητικά που εκδόθηκαν προηγουμένως.

3. Όταν η Επιτροπή διαπιστώσει, με βάση τις πληροφορίες που της κοινοποιούνται από τα κράτη μέλη κατ' εφαρμογή του άρθρου 4 του κανονισμού (ΕΟΚ) αριθ. 1859/93, ότι υπάρχει κίνδυνος να γίνει υπέρβαση της ανώτατης ποσότητας μίας περιόδου, θεσπίζει τους όρους σύμφωνα με τους οποίους μπορούν να εκδοθούν τα πιστοποιητικά εισαγωγής για τα σκόρδα που κατάγονται από την Κίνα.

Άρθρο 2

1. Αιτήσεις για πιστοποιητικά εισαγωγής για τα σκόρδα που κατάγονται από την Κίνα δύνανται να υποβληθούν μόνο από εισαγωγείς οπωροκηπευτικών κατά την έννοια της παραγράφου 2.

2. Θεωρούνται ως εισαγωγείς οπωροκηπευτικών επιχειρηματίες, οικονομικοί φορείς, φυσικά ή νομικά πρόσωπα, μεμονωμένοι φορείς ή ομάδες, που έχουν εισάγει ή/και εξάγει, κατά τη διάρκεια καθενός από τα δύο προηγούμενα έτη, οπωροκηπευτικά που αναφέρονται στο άρθρο 1 παράγραφος 2 του κανονισμού (ΕΚ) αριθ. 2200/96 για μία ελάχιστη ποσότητα 50 τόνων ανά έτος. Η τήρηση του εν λόγω όρου πιστοποιείται με την εγγραφή σε εμπορικό μητρώο του κράτους μέλους ή με άλλη απόδειξη που γίνεται δεκτή από το κράτος μέλος αφενός και από το δικαιολογητικό έγγραφο εισαγωγής ή/και εξαγωγής αφετέρου. Εάν ένας εισαγωγέας έχει λάβει πιστοποιητικά εισαγωγής δυνάμει του κανονισμού (ΕΟΚ) αριθ. 1859/93 κατά τη διάρκεια του προηγούμενου ημερολογιακού έτους, πρέπει να προσκομίσει την απόδειξη ότι έχει πράγματι θέσει σε ελεύθερη κυκλοφορία, για ίδιο λογαριασμό, είτε ως φυσικό είτε ως νομικό πρόσωπο, τουλάχιστον το 50 % της ποσότητας που του έχει χορηγηθεί.

3. Για καθεμία από τις περιόδους που αναφέρονται στο παράρτημα, ένας εισαγωγέας κατά την έννοια της παραγράφου 2 δεν δύναται να υποβάλει περισσότερες από δύο αιτήσεις πιστοποιητικών, με διάστημα τουλάχιστον πέντε ημερών μεταξύ τους. Καθεμία από τις αιτήσεις αυτές δύναται να αφορά μόνο ποσότητα ίση κατ' ανώτατο όριο προς το 50 % της ποσότητας που αναφέρεται στο παράρτημα για την εν λόγω περίοδο.

4. Οι εισαγωγείς κατά την έννοια της παραγράφου 2 προσκομίζουν, προς υποστήριξη της αιτήσεώς τους, τα στοιχεία που επιτρέπουν τον έλεγχο των όρων που αναφέρονται στην παράγραφο 2, εφόσον γίνονται αποδεκτοί από τις αρμόδιες αρχές.

5. Κατά παρέκκλιση από το άρθρο 9 του κανονισμού (ΕΚ) αριθ. 3719/88, τα δικαιώματα που απορρέουν από τα χορηγούμενα πιστοποιητικά εισαγωγής για τα προϊόντα που αναφέρονται στο άρθρο 1 παράγραφος 1 του παρόντος κανονισμού, δεν μεταβιβάζονται.

Άρθρο 3

Ο παρών κανονισμός αρχίζει να ισχύει την 1η Ιουνίου 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 1.

(2) ΕΕ L 346 της 17. 12. 1997, σ. 41.

(3) ΕΕ L 170 της 13. 7. 1993, σ. 10.

(4) ΕΕ L 176 της 9. 7. 1994, σ. 1.

(5) ΕΕ L 133 της 28. 5. 1994, σ. 36.

(6) ΕΕ L 298 της 19. 11. 1994, σ. 26.

(7) ΕΕ L 116 της 23. 5. 1995, σ. 23.

(8) ΕΕ L 308 της 21. 12. 1995, σ. 17.

(9) ΕΕ L 119 της 16. 5. 1996, σ. 12.

(10) ΕΕ L 130 της 22. 5. 1997, σ. 6.

ΠΑΡΑΡΤΗΜΑ

>ΘΕΣΗ ΠΗΝΑΚΑ>